text: Politiet leder fortsat efter mistænkt 
  21 august 2016 kl. 04.56
  Syd- og Sønderjyllands Politi har fortsat ikke anholdt nogen efter skyderiet lørdag i Sønderborg.
  Selvom politiet har en navngivet mistænkt, så er de stadig på jagt efter den person, der sættes i forbindelse med skudepisoden på Koralvej i Sønderborg lørdag kl. 14.47.
  En 29-årig mand blev ramt af skud, og er fortsat indlagt på Odense Universitetshospital.
  Vagthavende ved Syd- og Sønderjyllands Politi oplyser søndag morgen til TV SYD, at offerets tilstand fortsat er uændret.
  Politiet modtog lørdag en anmeldelse om et skænderi ved en boligblok på Koralvej, og inden telefonen den blev lagt på, kunne politiet høre, at der blev affyret skud i baggrunden.
  